Na podlagi 25. Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS), in tretjega odstavka 70. člena Zakona o javnih uslužbencih (Uradni list RS, št. 63/07 – UPB3, 65/08, 69/08-ZTFI-A, 69/08-ZZavar-E, 74/09 – odl.US in 40/12-ZUJF), **Direkcija Republike Slovenije za vode** v okviru Načrta razvojnih programov 2018-2021, za delo na projektu »LIFE integriran projekt za okrepljeno upravljanje Nature 2000 v Sloveniji« objavlja prosto delovno mesto:

**strokovni sodelavec VII/1, (šifra DM 9034),**

**v Oddelku za trajnostno urejanje voda, v Sektorju za razvoj in plan,**

Lokacija opravljanja dela: Ljubljana

za določen do 31.12.2023 s polnim delovnim časom z možnostjo podaljšanja do konca trajanja projekta, za delo na projektu »LIFE Integriran projekt za okrepljeno upravljanje Nature 2000 v Sloveniji, LIFE-IP NATURA.SI – LIFE17 IPE/SI/00011«.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko strokovno izobraževanje (prejšnje)/visokošolska strokovna izobrazba (prejšnja) - (Vrsta izob. KLASIUS: 16202) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) - (Vrsta izob. KLASIUS: 16203) ali visokošolsko univerzitetno izobraževanje (prva bolonjska stopnja)/visokošolka univerzitetna izobrazba (prva bolonjska stopnja) - (Vrsta izob. KLASIUS: 16204),
* 8 mesecev delovnih izkušenj oziroma izpolnjevanje pogojev za delovno mesto strokovni sodelavec VII/1,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Delovne naloge izbranega kandidata na delovnem mestu bodo:

* sodelovanje pri izvajanju postopkov iz delovnega področja
* sodelovanje pri pripravi poročil in gradiv z delovnega področja
* pomoč pri pripravi metodologij
* obdelava in vnos podatkov v eMS. druge baze in evidence
* druga dela po naročilu vodstva.

Prijava mora vsebovati obrazec Direkcije RS za vode oz. Vlogo za zaposlitev s pisno izjavo, iz katere mora biti razvidno:

1. izpolnjevanje pogoja izobrazbe: v izjavi kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. da za namen te javne objave skladno z GDPR dovoljuje Direkciji RS za vode, pridobitev podatkov iz prejšnjih točk tega razpisa iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi zapisov navedenih v Vlogi za zaposlitev, priloženih izjav, oziroma s pomočjo morebitnih drugih metod preverjanja strokovne usposobljenosti kandidatov.

Zaželeno je, da kandidat pozna:

- nacionalne zakonodaje in evropske direktive s področja upravljanja voda in narave,

- uporabo geografskega informacijskega sistema (GIS),

- področja upravljanja voda in narave.

Prednost pri izbiri bodo imeli kandidati z izkušnjami s področja upravljanja voda, izkušnjami pri izvajanju evropskih projektov s področja upravljanja voda in narave in izkušnjami iz uporabe GIS, kar morajo kandidati **obvezno** označiti v obrazcu »Vloga za zaposlitev«, pod točko 4. d).

Direkcija Republike Slovenije za vode bo opravila izbiro kandidata po predmetni objavi in z izbranim kandidatom sklenila delovno razmerje za določen do 31.12.2023 s polnim delovnim časom z možnostjo podaljšanja do konca trajanja projekta, za namen izvajanja nalog v okviru Projekta iz programa LIFE (LIFE integriran projekt za okrepljeno upravljanje Nature 2000 v Sloveniji (LIFE17 IPE/SI/000011 - LIFE-IP NATURA.SI.

Izbrani kandidat bo delo opravljal na strokovno tehničnem delovnem mestu strokovni sodelavec VII/1, v prostorih Direkcije Republike Slovenije za vode, na naslovu Mariborska cesta 88, 3000 Celje oziroma v drugih uradnih prostorih Direkcije Republike Slovenije za vode.

Projekt »LIFE integriran projekt za okrepljeno upravljanje Nature 2000 v Sloveniji (LIFE integriran projekt za okrepljeno upravljanje Nature 2000 v Sloveniji (LIFE-IP NATURA.SI – LIFE17 IPE/SI/00011)« je v 60% sofinanciran s strani EU – iz centraliziranega programa LIFE, v 40 % pa je slovenske udeležbe.

Kandidat vloži prijavo v pisni obliki **obvezno** na priloženem obrazcu »Vloga za zaposlitev«, ki jo pošlje v zaprti ovojnici z označbo: »Za javno objavo za delovno mesto strokovni sodelavec VII/1 (šifra DM 9034), št. 11002-39/2021« **na naslov**: Direkcija RS za vode, Mariborska cesta 88, 3000 Celje, in sicer **v roku 4 dni po objavi** na osrednjem spletnem mestu državne uprave <https://www.gov.si/> in spletni strani Zavoda RS za zaposlovanje ter oglasni deski Zavoda RS za zaposlovanje.

Za pisno obliko prijave se šteje tudi elektronska oblika, poslana na elektronski naslov: gp.drsv@gov.si, pri čemer veljavnost prijave ni pogojena z elektronskim podpisom.

Za dodatne informacije o izvedbi postopka zaposlitve se lahko obrnete na Matejo Logar, telefon: 01 478 3123, informacije o delovnem področju pa na mag. Neža Kodre, telefon: 01 478 3130.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.